**ՊՈՉԱՏ ԱՂՎԵՍԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Պառավը կովը կթըմ ա, տանըմ ա կաթը դռան տակին վեր դնըմ։ Աղվեսը թաքուն-թաքուն գալիս ա խմըմ։

Պառավը մրթմրթըմ ա, ասըմ ա.— Ի՜, վայ տամ քու գլխին, մթամ ես ապրուստ շատ ունիմ, դուն էլ էկար մի ցլանգ կաթս խմեցիր (եղատարը հլբաթ մի կով ա ունենըմ)։

Տհե մի քանի հետ աղվեսը գալիս ա թաքուն խմըմ. պառավի իլլաջը որ կտրըմ ա, փասարը պհըմ ա։ Մն էլ գալիս ա թե չէ, փետով տալիս պոչը կտրըմ։ Աղվեսը լաց-ղիամաթ ա անըմ թե.— Պոլըս տուր, կցեմ, կցմցեմ, գնամ հնգորտանցս եդնա հասնիմ։

Պառավն ասըմ ա.— Գնա կաթս բի՞։

Գնըմ ա կովին ասըմ ա.— Կովի՛կ, կովի՛կ, կաթիկ տուր, կաթիկ տանիմ պառվին տամ, պառավն ինձի պոչիկ տա, պոչս կցեմ, կցմցեմ, գնամ հնգորտանցս եդնու հասնիմ։

Կովն ասըմ ա.— Գնա ինձ հմա խոտ բի՞։

Գնըմ ա գեդնին ասըմ.— Գեդին, գեդին, խոտիկ տուր, խոտիկ տանիմ կովիկ տամ, կովիկն ինձի կաթիկ տա, կաթիկ տանիմ պառվիկ տամ, պառվիկն ինձի պոչիկ տա, պոչս կցեմ, կցմցեմ գնամ հնգորտանցս եդնա հասնիմ։

Գեդինն ասըմ ա.— Գնա ինձ հմա անձրև բի՞։

Գնըմ ա աստծու կուշտն, ասըմ ա.— Աստո՛ծ, աստո՛ծ, անձրև տուր, անձրև տանիմ գեդնին տամ, գեդինն ինձի խոտիկ տա, խոտիկ տանիմ կովիկ տամ, կովիկ ինձի կաթիկ տա, կաթիկ տանիմ պառվիկ տամ, պառավն ինձի պոչիկ տա, կցեմ, կցմցեմ, գնամ հնգորտանցս եդնա հասնիմ։

Աստոծն էլ ասըմ ա.— Գնա ինձ հմա գառը բի մատաղ արա։

Գնըմ ա չոբանի կուշտը, ասըմ ա.— Չոբա՛ն, չոբա՛ն, ինձ գառ տու, գառիկ տանիմ աստոծ տամ, աստոծն ինձի անձրև տա, անձրև տանիմ գեդնին տամ, գեդինն ինձի խոտիկ տա, խոտիկ տանիմ կովիկ տամ, կովիկն ինձի կաթիկ տա, կաթը տանեմ պառվիկ տամ, պառավն ինձի պոչիկ տա, պոչս կցեմ, կցմցեմ, գնամ հնգորտանցս եդնա հասնիմ։

Չոբանն էլ ասըմ ա.— Գնա՛ ինձ հմա դուդուկ բի՛։

Գնըմ ա խառատի կուշտը, ասըմ ա.— Խառա՛տ, խառա՛տ, դուդուք տու, դուդուկ տանիմ չոբանին տամ, չոբանն ինձի գառը տա, գառնիկ տանիմ աստոծ տամ, աստոծ ինձի անձրև տա, անձրև տանիմ գեդնին տամ, գեդինն ինձի խոտիկ տա, խոտիկ տանիմ կովիկ տամ, կովիկն ինձի կաթիկ տա, կաթը տանեմ պառվիկ տամ, պառավն ինձի պոչիկ տա, պոչս կցեմ, կցմցեմ, գնամ հնգորտանցս եդնա հասնիմ։

Խառատն էլ ասըմ ա.— Գնա ինձ հմա ձու բի՛։

Գնըմ ա հավի կուշտն, ասըմ ա.— Հավիկ, հավիկ ձու տուր, ձվիկ տանեմ խառատ տամ, խառատն ինձի դուդուկ տա, դուդուկ տանիմ չոբան տամ, չոբանն ինձի գառնիկ տա, գառնիկ տանիմ աստոծ տամ, աստոծն ինձի անձրև տա, անձրև տանիմ գեդնին տամ, գեդինն ինձի խոտիկ տա, խոտիկ տանիմ կովիկ տամ, կովն ինձի կաթիկ տա, կաթը տանիմ պառվիկ տամ, պառավն ինձի պոչիկ տա, պոչս կցեմ, կցմցեմ, գնամ հնգորտանցս եդնա հասնիմ։

Հավն էլ ասըմ ա.— Գնա ինձ հմա կուտ բի՛։

Գնըմ ա պառավին խնթրըմ, ասըմ ա.— Պառվիկ, պառվիկ, մի բուռ կուտ տուր, կուտիկ տանիմ հավիկ տամ, հավիկն ինձի ձու տա, ձվիկ տանիմ խառատ տամ, խառատ ինձի դուդուկ տա, դուդուկ տանիմ չոբան տամ, չոբանն ինձի գառը տա, գառնիկ տանիմ աստոծ տամ, աստոծն ինձի անձրև տա, անձրև տանիմ գեդնին տամ, գեդինն ինձի խոտիկ տա, խոտը տանիմ կովիկ տամ, կովիկն ինձի կաթիկ տա, կաթը բերեմ քեզ տամ, պոչս տաս կցեմ-կցմցեմ, գնամ հնգորտանցս եդնա հասնիմ։

Պառավն ասըմ ա.— Վա՛յ տամ քու գլխին, խի՞ խալխի կաթը խմեիր, որ հմի էլ տհե յանա-յանա ես ընգել։

Հմա եռ մեխկը գալիս ա, մի բուռը կուտ ա տալի, էն գլխին քար ընգածը տանըմ ա չմնուն էլ իրանց ուզածը փայ անըմ, կովից մի քիչ կաթն ա առնըմ, նոր էնա բերըմ ա պռավին ա տալի, իրան պոչն առնըմ ա, կցմցորըմ ա, գնըմ հնգորտանցն եդնա հասնըմ (Ի՜ հա՛, քար ընգնի սրա ասողի գլխին, սհե շաշ բան կլի՞, վաղ հվատեինք էս թավուր բաներին, հմա էլ հվատող չկա)։